CELEX: 62014CN0196
Language: et
Date: 2014-04-18 00:00:00
Title: Kohtuasi C-196/14: Eelotsusetaotlus, mille on esitanud Landgericht Aachen (Saksamaa) 18. aprillil 2014 – Horst Hoeck versus Kreeka Vabariik

24.6.2014   
            
            
               ET
            
            
               Euroopa Liidu Teataja
            
            
               C 194/17
            
         Eelotsusetaotlus, mille on esitanud Landgericht Aachen (Saksamaa) 18. aprillil 2014 – Horst Hoeck versus Kreeka Vabariik
   (Kohtuasi C-196/14)
   2014/C 194/22
   Kohtumenetluse keel: saksa
   
      Eelotsusetaotluse esitanud kohus
   
   Landgericht Aachen
   
      Põhikohtuasja pooled
   
   
      Hageja: Horst Hoeck
   
      Kostja: Kreeka Vabariik
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 13. novembri 2007. aasta määruse (EÜ) nr 1393/2007 kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades (1) artiklit 1 tuleb tõlgendada nii, et see takistab esitada Landgericht Aachenile Kreeka Vabariigi kui kostja vastu hagi, milles hageja nõuab kostjalt aastate 2011 ja 2012 eest intressi kostja emiteeritud ja hageja poolt 2011. aasta juulis omandatud võlakirjade eest, mille kohta kostja tegi 2012. aasta veebruari lõpus muu hulgas ka hagejale vahetuspakkumise, mille hageja tagasi lükkas ning kostja seejärel hagejale kuuluvad võlakirjad siiski uute vastu vahetas?
            
         
               2.
            
            
               Kas Euroopa Parlamendi ja nõukogu 13. novembri 2007. aasta määruse (EÜ) nr 1393/2007 kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades artiklit 1 tuleb tõlgendada nii, et see takistab esitada Landgericht Aachenile Kreeka Vabariigi kui kostja vastu hagi, milles hageja nõuab teise võimalusena, et kostja maksaks talle punktis 1 kirjeldatud sunniviisilise vahetuse tõttu välja tema poolt omandatud võlakirjade nimiväärtuse koos tasumata intressidega?
            
         
               3.
            
            
               Kas Landgericht Aacheni menetluses olev põhikohtuasi 12 O 177/13 kuulub tsiviil- või kaubandusõiguse valdkonda ja sellele tuleb kohaldada Euroopa Parlamendi ja nõukogu 13. novembri 2007. aasta määruse (EÜ) nr 1393/2007 kohtu- ja kohtuväliste dokumentide kättetoimetamise kohta tsiviil- ja kaubandusasjades artikleid 2 ja 3?
            
         
               4.
            
            
               Või on tegemist haldusõigusliku või riigi vastutust puudutava vaidlusega, millele punktides 1, 2 ja 3 nimetatud sätteid ei kohaldata?
            
         
      (1)  ELT L 324, lk 79.